**Molėtų rajono savivaldybės taryba**

**SPRENDIMAS**

**DĖL VALSTYBĖS TURTO NURAŠYMO IR LIKVIDAVIMO**

2019 m. spalio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 27 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2, 6 dalimis, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 8.2, 12.2 papunkčiais bei atsižvelgdama į Molėtų rajono savivaldybės administracijos direktoriaus 2019 m. spalio 22 d. įsakymą Nr. B6-867 „Dėl valstybės turto pripažinimo netinkamu (negalimu) naudoti“,

Molėtų rajono savivaldybės taryba n u s p r e n d ž i a:

1. Nurašyti pripažintą netinkamu (negalimu) naudoti valstybei nuosavybės teise priklausantį ir šiuo metu Molėtų rajono savivaldybės patikėjimo teise valdomą materialųjį turtą:
	1. elektros tiekimo liniją: 10 kV 400 m ilgio laidais 3 x As - 35 ant 6 vnt. gelžbetoninių atramų, 0,4 kV 40 m ilgio laidais 4 x A – 35 ant 2 vnt. gelžbetoninių atramų, komplektinę transformatorinę su transformatoriumi KT - M - 110 25 kVA, esančią Molėtų r. sav., Antadūrės vs., kurios įsigijimo savikaina – 5609,8 Eur, likutinė vertė 2019 m. rugsėjo 30 d. – 0,0 Eur;
	2. transformatorių TMG-40, pastatytą elektrifikuojant J. Petronio, J. Žvinio, V. Pečiulio sodybas Molėtų r. sav., Mindūnų k., kurio įsigijimo savikaina – 7690,0 Eur, likutinė vertė 2019 m. rugsėjo 30 d. – 0,0 Eur;
	3. transformatorių TMG-25, pastatytą elektrifikuojant J. Putnos sodybą Molėtų r. sav., Aiterados k., kurio įsigijimo savikaina – 7374,30 Eur, likutinė vertė 2019 m. rugsėjo 30 d. – 0,0 Eur;
	4. transformatorių TM-40, pastatytą elektrifikuojant V. Umbraso sodybą Molėtų r. sav., Gilužių k., kurio įsigijimo savikaina – 718,84 Eur, likutinė vertė 2019 m. rugsėjo 30 d. – 0,0 Eur.
2. Įgalioti Molėtų rajono savivaldybės administracijos direktorių organizuoti 1 punkte nurodyto turto likvidavimą teisės aktų nustatyta tvarka.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras